Qaraxonay Milli Parkı
Qaraxonay Milli Parkı (isp. Parque nacional de Garajonay) — Kanar adalarından (İspaniya) biri olan Qomera adasının mərkəzində və şimalında yerləşən milli park. Ərazi 1981-ci ildə milli park, 1986-cı ildə isə UNESCO tərəfindən Ümumdünya irsi elan edilmişdir. Park 40 km 2 (15 kv mil) ərazinin və adadakı altı bələdiyyənin hər birini əhatə edir. Hər il parka 450 minə yaxın turist gəlir. Turistlər üçün yaşayış yeri isə yalnız parkın hüdudlarından kənarda var. Park, adanın ən yüksək nöqtəsi olan 1,487 metr (4,879 ft) hündürlüyündəki Qaraxonay qaya formalaşmasının şərəfinə adlandırılmışdır. Əraziyə həmçinin, dəniz səviyyəsindən 790-1,400 m yüksəkliyindəki kiçik yayla da daxildir.